Nordjyllands Beredskab og Nordjyllands Politi var natten til fredag ude til en mindre brand i Overlade ved Løgstør. Det var en garage, der stod i flammer, og det er formentlig en cigaret, der har antændt branden. - Beboerne har været ude at ryge i garagen, og så er derhøjst sandsynligt en cigaret, der ikke er blevet slukket ordentligt. Den har så startet branden, siger vagtchef ved Nordjyllands Politi, Per Vagn Nielsen. Ingen kom til skade ved branden, og ilden blev slukket, inden den bredte sig til huset, fortæller vagtchefen.

Opsummering:
En brand i en garage i Overlade blev formentlig startet af en cigaret, der ikke var slukket ordentligt.